<classify> MABINGWA wa Ligi Kuu Tanzania Bara Simba, mbali na kuendelea kushikilia uongozi wa ligi hiyo, timu hiyo imeendeleza ubabe mbele ya Azam FC baada ya kuibuka na ushindi wa bao 1-0 kwenye Uwanja wa Taifa jijini Dar es Salaam.Bao hilo pekee lililoiwezesha Simba kuondoka na pointi zote tatu, liliwekwa kimiani na Meddie Kagere katika dakika ya 49 na likiwa bao lake la saba msimu huu katika mbio za kuwania kiatu cha dhahabu. Kagere msimu uliopita ndiye aliyetwaa kiatu hicho baada ya kutikisa nyavu mara 23 na kuwazidi wachezaji wengine akiwemo aliyekuwa mchezaji wa Yanga, Heritier Makambo.Azam nusura wapate bao la kuongoza kupitia kwa Joseph Mahundi baada ya kupiga mpira ndani ya eneo la hatari baada ya mabeki w Simba kufanya makosa kwa kushindwa kuokoa mpira, lakini alishindwa kuujaza mpira wavuni, licha ya kuwa katika nafasi nzuri. Timu hizo ziliendelea kushambuliaji kwa zamu huku Azam wakinekana kutulia zaidi uwajjani, lakini walishindwa kabisa kupata bao lolote na kuwafanya kuondoka na kipigo cha kwanza tangu kuanza kwa msimu huu.Bao la Kagere lilionekana kama vile alifunga akiwa katika nafasi ya kuotea, lakini mwamuzi na wasaidizi wake walilikubali bila tatizo lolote. Matokeo mengine ya Ligi Kuu Tanzania Bara jana, Alliance ilishinda 1-0 dhidi ya Ruvu Shooting, Namungo ilishinda 1-0 dhidi ya Mtibwa Sugar, huku Polisi Tanzania ikiendeleza ushindi kwa kuifunga Mwadui 1-0, Coastal Union ilitoka suluhu dhidi ya Singida united na Tanzania Prisons ilitoka sare na Biashara United.Vikosi vikuwa; Simba: Aishi Manula, Haruna Shamte, Gadiel Michael, Erasto Nyoni, Pascal Wawa, Gerson Fragal, Hassan Dilunga Athuman Miraj, Mzamiru Yassin, Meddie Kagere, Sharafa Shiboub Clatus Chama na Francis Kahata Ibrahim Ajib. Azam: Mwadin Ally, Bruce Kangwa, Nico Wadada, Yakubu Mohamed, Daniel Amoh, Mudathiry Yahya, Joseph MahundiIddi Seleman, Frank DomayoDonald Ngoma, Obrey Chirwa, Daly djodi na Salum Abubakar.  <topic>: michezo 